open-index/open-wikipedia-markdown huggingface dataset:
Μαρία Ζερβού

Η **Μαρία Ζερβού** (Αθήνα, 18 Νοεμβρίου 1973)  είναι Ελληνίδα ηθοποιός 
## Βιογραφία
Γεννήθηκε το 1973 από τον Άλκη Ζερβό και την Ξένια Ζερβού. Είναι εγγονή του Παντελή Ζερβού. Αποφοίτησε το 1997 από τη    Δραματικής Σχολής Αθηνών Γιώργου Θεοδοσιάδη.

Εργάζεται ως ηθοποιός, μεταφράστρια και σκηνοθέτις. Ασχολείται με τη Μεταγλώττιση, δίνοντας τη φωνή της ως πριγκίπισσα Φιόνα  στις ταινίες ''Σρεκ'', ως Σάντυ Φουντούκη  στον *[[Μπομπ Σφουγγαράκης (τηλεοπτική σειρά)|Μπομπ Σφουγγαράκη]]* και σε πολλές σειρές και ταινίες, όπως Πέππα το γουρουνάκι, ''Pokémon'' και *[[Cardcaptor Sakura]]*, και πολλά άλλα. Η πρώτη της εμπειρία στη μεταγλώττιση άρχισε το 1998 ενώ συνεργαζόταν με την Ρένα Κουβάτσου και την Ελένη Καραμανώλη  στο Studio Vertical. Αργότερα έκανε μεταγλωττίσεις για σειρές της Disney σε σκηνοθεσία του Τάσου Μασμανίδη στο στούντιο των Σοφιανών. Έπειτα άρχισε την συνεργασία της με την Audio Visual όπου έκανε πολλές δουλειές όχι μόνο Disney αλλά και Warner Bros, παιδικές σειρές και ταινίες από γνωστές παραγωγές μέσω της μεταγλώττισης του ALTER Channel και του Star Channel με τους σκηνοθέτες  Σπύρο Μπιμπίλα, Πάνο Τσαπάρα, Ηλία Ζερβό, Βασίλη Καΐλα, Αργύρη Παυλίδη, Λουίζα Μητσάκου, Σοφία Παναηλίδου και Δημήτρη Κουζούπη. Με τα χρόνια ξεκίνησε η πολυετής συνεργασία της με τα στούντιο Sierra Post, Authorwave, Tanweer Studios και AbFab Productions όπου έκανε διάφορες δουλειές της Disney και επίσης για Alter, Star και Nickelodeon, όπου δούλεψε με τους σκηνοθέτες Νίκο Πόγκα, Ρία Απέργη, Λάζαρο Ανδριώτη, Ακίνδυνο Γκίκα, Ηλία Πλακίδη, Βίνα Παπαδοπούλου, Μαρία Πλακίδη, Πέτρο Δαμουλή,  Φώτη Πετρίδη, Ήβη Σοφιανού, Τζίνη Παπαδοπούλου, Χρήστο Συριώτη, Βίκτωρα Κουνδουράκη, Λίλα Μουτσοπούλου, Ιφιγένεια Στάικου και άλλους. Το 2006 άρχισε να δουλεύει και σαν σκηνοθέτις, συνεργαζόμενη με τα στούντιο Power Media, Mabrida, AbFab, Tanweer και Basement.

## Θέατρο

## Παραπομπές


## Εξωτερικοί σύνδεσμοι
*  στο IMDb
* Μαρία Ζερβού στο Greek Dub DB

Κατηγορία:Ελληνίδες ηθοποιοί
Κατηγορία:Ελληνίδες ηθοποιοί φωνής
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Απόφοιτοι της Φιλοσοφικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Ηθοποιός μεταγλωττίζει νεαρά αγόρια
Κατηγορία:Ελληνίδες τηλεπαρουσιάστριες
Κατηγορία:Ελληνίδες τραγουδίστριες
Κατηγορία:Έλληνες ενδυματολόγοι
Κατηγορία:Έλληνες σεναριογράφοι
Διοργανώσεις Ε.Π.Σ. Θεσσαλίας 2023–24

Για την **περίοδο 2023–24**, η Ένωση Ποδοσφαιρικών Σωματείων Θεσσαλίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Μαγνησίας.

Η πρωταθλήτρια της ΕΠΣ Θεσσαλίας έχει τη δυνατότητα να συμμετάσχει στο Ειδικό ερασιτεχνικό πρωτάθλημα ποδοσφαίρου. Η ομάδα που ανακηρύσσεται κυπελλούχος ΕΠΣ Θεσσαλίας, αποκτά το δικαίωμα συμμετοχής στο Κύπελλο Ελλάδας της επόμενης περιόδου.

## Πρωτάθλημα

Η δομή του πρωταθλήματος της Ε.Π.Σ. Θεσσαλίας είναι η εξής:

* Α΄ Κατηγορία
* Β΄ Κατηγορία
* Γ΄ Κατηγορία

### Α΄ Κατηγορία
Η κορυφαία κατηγορία διεξάχθηκε με τη συμμετοχή 14 συλλόγων σε έναν όμιλο. Πρωταθλήτρια ανακηρύχθηκε η ομάδα του **Ολυμπιακού Βόλου**.

Η τελική βαθμολογία είχε ως εξής:

#### Αποτελέσματα

### Β΄ Κατηγορία
Στη Β΄ κατηγορία συμμετείχαν 14 ομάδες σε έναν όμιλο. Η προκήρυξη αναφέρει πως σε περίπτωση που ο πρωταθλητής ΕΠΣΘ ανέβει στην Γ΄ Εθνική, ο τρίτος της Β΄ κατηγορίας ανεβαίνει στην Α΄ κατηγορία.

Σημειώσεις:


#### Αποτελέσματα

### Γ΄ Κατηγορία
Στη Γ΄ Κατηγορία συμμετείχαν 14 ομάδες σε έναν όμιλο. Η προκήρυξη αναφέρει πως σε περίπτωση που ο πρωταθλητής ΕΠΣΘ ανέβει στην Γ΄ Εθνική, ο τρίτος της Γ΄ κατηγορίας ανεβαίνει στην Β΄ κατηγορία. Οι Μικροθήβες αν και στέφθηκαν πρωταθλητές δεν δήλωσαν συμμετοχή στο επόμενο πρωτάθλημα και την θέση τους την πήρε ο Ιάσων Άλλης Μεριάς.

Σημειώσεις:
 

#### Αποτελέσματα

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Θεσσαλίας.

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Θεσσαλίας
Κατηγορία:Εγχώρια ποδοσφαιρικά πρωταθλήματα 2023–2024
Κατηγορία:Εγχώρια ποδοσφαιρικά κύπελλα 2023-2024
Αντιβαδιασμός

Ο **αντιβαδιασμός** ήταν ιδιώνυμο αδίκημα του βυζαντινορωμαϊκού δικαίου. Το αδίκημα αυτό το διέπραττε κάποιος όταν πωλούσε ή υποθήκευε ακίνητο το οποίο στην πραγματικότητα δεν ήταν ιδιοκτησία του. Επρόκειτο δηλαδή για ένα είδος απάτης, και πράγματι, το αντίστοιχο αδίκημα υπάγεται σήμερα στις διατάξεις περί απάτης του αστικού δικαίου. Επίσης αντιβαδιασμό θεωρούσαν την απόκρυψη από μέρους του πωλητή τυχόν νομικών βαρών που επεβάρυναν το ακίνητο.

Στο Βυζάντιο, όπως και σήμερα από πλευράς πολιτικής δικονομίας, απαγγελλόταν προσωπική κράτηση κατά του *αντιβαδιαστού*.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 27

Αντιβαδιασμος
Ιωάννης Αντζελετάκης

Ο **Ιωάννης Αντζελετάκης** ήταν αγωνιστής στην Ελληνική Επανάσταση του 1821, από την Κρήτη. Υπήρξε ένας από τους πρώτους έλαβαν μέρος στην Επανάσταση, αμέσως μετά την έναρξή της. Πολέμησε κάτω από τις διαταγές του Κρητικού Δημητρίου Καλλέργη, του Χατζή Χρήστου και άλλων. Το 1825 ο Αντζελετάκης πολέμησε γενναία στις μάχες κατά του Ιμπραήμ στην ευρύτερη περιοχή του Ναυαρίνου και τραυματίσθηκε στο πόδι. Στις 21 Απριλίου 1827 στη Μάχη του Φαλήρου (υπάρχει κάποια σύγχυση μεταξύ της Μάχης του Φαλήρου και της Μάχης του Αναλάτου, με τις δύο συχνά να ταυτίζονται) ο Αντζελετάκης αιχμαλωτίσθηκε, αλλά κατόρθωσε να δραπετεύσει και έφθασε στον Πειραιά. Από τότε έμεινε και πολέμησε κοντά στον Γενναίο Κολοκοτρώνη, τον γιο του «Γέρου του Μωριά».

Ο Ιωάννης Αντζελετάκης σκοτώθηκε το 1857, σε μια συμπλοκή στα Χανιά.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 21

Αντζελετακης, Ιωαν
Ντιέγκο Άντζελι

Ο **Ντιέγκο Άντζελι** (ιταλ. *Diego Angeli*, 8 Νοεμβρίου 1869 – 23 Ιανουαρίου 1937) ήταν Ιταλός δημοσιογράφος, συγγραφέας και κριτικός της τέχνης.

Γεννήθηκε στη Φλωρεντία και ανήκε σε ευγενή οικογένεια, που εγκαταστάθηκε στη Ρώμη όταν ο Ντιέγκο ήταν ένδεκα ετών. Ο Άντζελι συνέγραψε ιστορίες με κοσμοπολιτικό κυρίως χαρακτήρα, που αποδίδουν με αδρότητα τη ζωή στη Ρώμη. Κατά τη διάρκεια του Α΄ Παγκόσμιου Πολέμου ο συγγραφέας εγκαταστάθηκε στη Γαλλία. Εκεί έγραψε διάφορα έργα όπου περιγράφει τις δύσκολες ώρες που έζησε η Γαλλία στα χρόνια του πολέμου εκείνου. Επεχείρησε, χωρίς ανάλογη επιτυχία, και τη μετάφραση των τραγωδιών του Σαίξπηρ.

Ο Ντιέγκο Άντζελι πέθανε στη Ρώμη σε ηλικία 67 ετών.

## Παραπομπές


## Πηγές
* Το λήμμα «Άντζελι Διέγος» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 21

Κατηγορία:Ιταλοί δημοσιογράφοι
Κατηγορία:Ιταλοί συγγραφείς
Κατηγορία:Ιταλοί κριτικοί της τέχνης
Ζαν-Ετιέν Μοντυκλά

Ο **Ζαν-Ετιέν Μοντυκλά** (γαλλ. *Jean-Étienne Montucla*, 5 Σεπτεμβρίου 1725 – 18 Δεκεμβρίου 1799) ήταν Γάλλος μαθηματικός και ιστορικός των μαθηματικών, που γεννήθηκε στη Λυών.

[thumb|left|Το μνημειώδες έργο του Μοντυκλά ''Histoire des mathématiques'' ([1758)]]
Το 1754 ο Μοντυκλά δημοσίευσε ανωνύμως μια ιστορική πραγματεία για τον τετραγωνισμό του κύκλου με τίτλο *Histoire des recherches sur la quadrature du cercle*. Το βαθύ ενδιαφέρον του Μοντυκλά για την ιστορία των μαθηματικών έγινε εμφανές με τη δημοσίευση του μεγάλου έργου του, του *Histoire des Mathématiques*, το πρώτο μέρος του οποίου εμφανίσθηκε το 1758. Σύμφωνα με τον Τζωρτζ Σάρτον, το έργο αυτό είναι *«μια ιστορία των μαθηματικών επιστημών και ίσως θα μπορούσε σχεδόν να αποκληθεί και μια [[ιστορία της επιστήμης]] ιδωμένη από τη μαθηματική οπτική γωνία, καθώς πολλές ιστορίες της ιατρικής είναι ως έναν βαθμό ιστορίες της επιστήμης γραμμένες από την ιατρική οπτική γωνία»*.

Ο Μοντυκλά διορίσθηκε γραμματέας της αποστολής για τον αποικισμό της Καγιέν το 1764 και βασιλικός αρχιτέκτονας και βασιλικός επίτροπος επί των βιβλίων μαθηματικών το 1765. Το 1778 επιμελήθηκε το έργο του Ζακ Οζανάμ *Recreations mathématiques*, που μετά την επανάσταση κυκλοφόρησε και σε αγγλική μετάφραση σε Τσαρλς Χάτον σε 4 τόμους (Λονδίνο 1803).

Η Γαλλική Επανάσταση στέρησε από τον Μοντυκλά το εισόδημά του και τον άφησε σε μεγάλη οικονομική δυσκολία. Η προσφορά το 1795 μιας έδρας μαθηματικών σε κάποια σχολή των Παρισίων δεν έγινε δεκτή εξαιτίας της αβέβαιης καταστάσεως της υγείας του μαθηματικού.

Ωστόσο υπό άσχημες συνθήκες δημοσίευσε το 1798 μια δεύτερη έκδοση του πρώτου μέρους της *Histoire*. Μετά τον θάνατό του το επόμενο έτος, το μνημειώδες αυτό έργο ολοκληρώθηκε από τον αστρονόμο Ζερόμ Λαλάντ και εκδόθηκε σε 4 τόμους στο Παρίσι από το 1799 έως το 1802.

Ο Άιβορ Γκράταν-Γκίνες χαρακτήρισε την *Histoire* του Μοντυκλά ως ορόσημο και έγραψε:

## Παραπομπές


Κατηγορία:Γάλλοι μαθηματικοί
Κατηγορία:Ιστορικοί των μαθηματικών
Κατηγορία:Μέλη της Ακαδημίας Επιστημών (Γαλλία)
Φριτιλλάρια η μεσσήνια

[μικρογραφία|Φριτιλλάρια η μεσσήνια (''Fritillaria messanensis'') [Όλυμπος, Πιερία]]
Το είδος Φριτιλλάρια η μεσσήνια *Fritillaria messanensis* (με κοινή ονομασία Αγγουρί) ανήκει στην οικογένεια Λιλιίδες (LILIACEAE) και είναι μια από τις 20 περίπου φριτιλλάριες (Γένος: *Fritillaria*) που απαντούν στην Ελλάδα. 

## Γεωγραφική κατανομή
Αποτελεί πολύμορφο είδος της Νότιας και Δυτικής Βαλκανικής Χερσονήσου, καθώς και της Νοτίου Ιταλίας και της Σικελίας. 

## Οικολογία
Συναντάται σε φρύγανα, μακκί, λιβάδια, ανοιχτά δάση και θαμνώνες μέχρι τα 2000 μ. υψόμετρο. Ανθίζει από Απρίλιο μέχρι τις αρχές Ιουνίου. Τα άνθη μήκους 15-25 χιλ. είναι ευρέως κωδωνοειδή με τέπαλα πρασινωπά με ερυθροκαστανή περιφέρεια και άκρο ελαφρά γυρισμένο προς τα έξω. 

## Υποείδη
Συνολικά αναγνωρίζονται 4 υποείδη *Fritillaria messanensis* subsp. *gracilis*, *Fritillaria messanensis* subsp. m*essanensis*, *Fritillaria messanensis* subsp. s*phaciotic*a, *Fritillaria messanensis* subsp. n*eglecta*, από τα οποία τα 3 πρώτα απαντούν στην Ελλάδα.

## Παραπομπές


## Πηγές

* Παπιομύτογλου Β. 2006, Αγριολούλουδα της Ελλάδας.
* Lafranchis T. & Sfikas G. 2001, Flowers of Greece (Vol. II).
* Pignatti S. 1982, Flora d’ Italia (Vol. IIΙ).
* Strid A. 1980, Φυτά του Ολύμπου.
* Strid A. & Tan K. 1991, Mountain Flora of Greece (Vol. 2)
* Tutin et al. 2005, Flora Europaea Vol 5, Cambridge University Press
* 
* 
* 

Κατηγορία:Ελληνική χλωρίδα
Κατηγορία:Λειριοειδή
Πειρατές του Εντελβάις

**Οι Πειρατές του Εντελβάις** ( γερμανικά: ***Edelweißpiraten*** ) ήταν μια χαλαρά οργανωμένη ομάδα νέων στη Ναζιστική Γερμανία. Προέκυψαν στη Δυτική Γερμανία από το Γερμανικό Κίνημα Νεολαίας στα τέλη της δεκαετίας του 1930 ως απάντηση στην αυστηρά οργανωμένη Χιτλερική Νεολαία. Αποτελούνταν από νεαρούς άνδρες, κυρίως μεταξύ 14 και 17 ετών, που είχαν αποφύγει να ενταχθούν στις τάξεις της νεολαίας του Χίτλερ εγκαταλείποντας το σχολείο και ήταν επίσης αρκετά νέοι για να αποφύγουν την στρατολόγηση, η οποία ήταν υποχρεωτική μόνο από την ηλικία των 17 ετών. Οι ρίζες και το υπόβαθρο του κινήματος των Πειρατών του Εντελβάις περιγράφονται λεπτομερώς στην ταινία *[[Edelweiss Pirates]]* του 2004, σε σκηνοθεσία Niko von Glasow.
μικρογραφία|Μνημείο για τον απαγχονισμό των μελών της οργάνωσης στην Κολωνία  στην οδό Schönstein
Κατά τη διάρκεια του πολέμου πολλά μέλη της οργάνωσης υποστήριξαν τους Συμμάχους και βοήθησαν τους λιποτάκτες από τον Γερμανικό Στρατό. Ορισμένες ομάδες συνέλεξαν επίσης προπαγανδιστικά φυλλάδια που έπεσαν από συμμαχικά αεροσκάφη και τα έσπρωξαν μέσα σε γραμματοκιβώτια. Στην αρχή οι γερμανικές αρχές ελάχιστα ασχολήθηκαν με την καταστολή του κινήματος αλλά καθώς ο πόλεμος συνεχιζόταν και οι δραστηριότητες ορισμένων μελών της οργάνωσης έγιναν πιο ακραίες, οι ποινές αυστηροποιήθηκαν. Άτομα που εντόπιζε η Γκεστάπο συχνά συλλαμβάνονταν και ελευθερώνονταν με ξυρισμένα τα κεφάλια για να τα ντροπιάσουν. Σε ορισμένες περιπτώσεις, οι νέοι στάλθηκαν σε στρατόπεδα συγκέντρωσης ή κρατήθηκαν προσωρινά σε κοινές φυλακές.  Στις 25 Οκτωβρίου 1944, ο Χάινριχ Χίμλερ διέταξε μια καταστολή της ομάδας και τον Νοέμβριο του ίδιου έτους, μια ομάδα δεκατριών ατόμων, οι επικεφαλής της *Ομάδας Ehrenfelder*, απαγχονίστηκαν δημόσια στην Κολωνία.  

Ωστόσο, η κυβερνητική καταστολή δεν κατάφερε ποτέ να σπάσει το ηθικό του κινήματος. Ενώ τα μέλη των Edelweißpiraten βοήθησαν λιποτάκτες και άλλους που κρύβονταν από το Τρίτο Ράιχ, δεν έχουν ακόμη αναγνωριστεί ως κίνημα αντίστασης.

## Παραπομπές


Κατηγορία:Αντιστασιακά κινήματα του Β΄ Παγκοσμίου Πολέμου
Κατηγορία:Κοινωνικά κινήματα στη Γερμανία
Μολοντιόζνι (επαρχία Καρασού)

Το **Σουιγκενσάι** (, *Molodejnyi*, ρωσικά: ) είναι χωριό του αγροτικού οκρούγκ Καραμιρζά στην επαρχία Καρασού, της περιφέρειας Κοστανάι του Καζακστάν. Στην απογραφή του 2009 το χωριό είχε 79 κάτοικο. Το 2017 καταργήθηκε διοικητικά ως χωριό λόγω της μείωσης του πληθυσμού του σε κάτω από 50 κατοίκους, και προσαρτήθηκε στο γειτονικό χωριό Καραμιρζά. Ιδρύθηκε το 1955 στα πλαίσια της ανάπτυξης των παρθένων εδαφών της Σοβιετικής Ένωσης. Το όνομα του χωριού προέρχεται από το ρώσικο επίθετο молодёжный (molodjóžnyj, νέος, νεανικός) και ονομάστηκε προς τιμήν των νεαρών εργατών των παρθένων εδαφών.

## Παραπομπές




Κατηγορία:Χωριά της Επαρχίας Καρασού
Ζανουζάκ (επαρχία Καρασού)

Το **Ζανουζάκ** (, *Januzak*, ρωσικά: , πρώην Красный Октябрь, *Κόκκινος Οκτώβρης*) είναι εγκαταλελειμμένο χωριό στην επαρχία Καρασού, της περιφέρειας Κοστανάι του Καζακστάν.  Το χωριό καταργήθηκε διοικητικά το 2005. Κοντά στο Ζανουζάκ, στη δεξιά όχθη του ποταμού Μαρκασάι υπάρχει θέση η αρχαιολογική θέση «Κράσνι Οκτιάμπρ» (Красный Октябрь) της εποχής του Χαλκού.

## Παραπομπές




Κατηγορία:Χωριά της Επαρχίας Καρασού
Αϊνταρλί (επαρχία Καρασού)

Το **Αϊνταρλί** (, *Aidarly*, ρωσικά: ) είναι χωριό του αγροτικού οκρούγκ Αϊνταρλί στην επαρχία Καρασού, της περιφέρειας Κοστανάι του Καζακστάν. Στην απογραφή του 2021 το χωριό είχε 501 κατοίκους.

## Παραπομπές




## Εξωτερικοί σύνδεσμοι
* 
Κατηγορία:Χωριά της Επαρχίας Καρασού
Τελγόζα Σεϊντινούλι Ζανουζάκοβ

Ο **Τελγόζα Σεϊντινούλι Ζανουζάκοβ** ( γεν. Ναρανκόλ, 15 Ιουλίου 1927) είναι γλωσσολόγος από το Καζακστάν. Γεννήθηκε στο χωριό Ναρανκόλ της περιφέρειας Αλμάτι στις 15 Ιουλίου 1927. Αποφοίτησε το 1951 από το Κρατικό Πανεπιστήμιο του Αλμάτι και από το 1952 εργάστηκε στο Ινστιτούτο Γλωσσολογίας «Αχμέτ Μπαϊτουρσανούλι». Το 1991 έγινε καθηγητής. Έχει γράψει μονογραφίες στη λεξικογραφία, την ορολογία και την ονοματολογία. Έχει εκδώσει 10 βιβλία.

## Εργογραφία
* *Қазақ тіліндегі жалқы есімдер* (1965, Qazaq tılındegı jalqy esımde, Προσωπικά ονόματα στην Καζακική γλώσσα)
* *[https://kazneb.kz/ru/catalogue/view/94318 Қазақ есімдерінің тарихы]* (1971, Qazaq esımderınıñ tarihy, Ιστορία των Καζάκικων ονομάτων)
* *[https://kazneb.kz/ru/catalogue/view/1534285 Есімдер сыры]* (1974, Esımder syry, Τα μυστικά των ονομάτων)
* *Очерки казахской ономастики* (1982, συλλογικό, Δοκίμια καζακικής ονοματολογίας)
* *[https://kazneb.kz/ru/catalogue/view/414962 Қазақ есімдері]* (1988, Qazaq esımderı, Καζακικά ονόματα)
* *Есіміңіз кім?* (1989, Esımıñız kım?, Πώς σε λένε;)
* *[https://kazneb.kz/ru/catalogue/view/138403 Тюркская ономастика]* (1990, συλλογικό, Τουρκική ονοματολογία)

## Σημειώσεις


## Πηγές
* 

## Παραπομπές


Κατηγορία:Καζάκοι
Κατηγορία:Γλωσσολόγοι
Μουσείο Τέιλερς

To **Μουσείο Τέιλερς** ( ) είναι ένα μουσείο τέχνης, φυσικής ιστορίας και επιστήμης στο Χάρλεμ της Ολλανδίας και ιδρύθηκε το 1778.  Το ιστορικό κέντρο του μουσείου είναι το νεοκλασικό Οβάλ Δωμάτιο (1784), το οποίο χτίστηκε πίσω από το σπίτι του Pieter Teyler van der Hulst (1702–1778), το λεγόμενο "Fundatiehuis" (Οίκος Ιδρύματος). Ο Πίτερ Τέιλερ ήταν ένας πλούσιος έμπορος υφασμάτων και τραπεζίτης σκωτσέζικης καταγωγής, ο οποίος κληροδότησε την περιουσία του για την πρόοδο της θρησκείας, της τέχνης και της επιστήμης. Ήταν επίσης Μενονίτης και οπαδός του Σκωτζέζικου Διαφωτισμού .

## Παραπομπές


Κατηγορία:Μουσεία τέχνης στην Ολλανδία
Κατηγορία:Βιογραφικά μουσεία στην Ολλανδία
Αποθείωση (χημεία)

**Αποθείωση** (Desulfurization ή desulphurisation)  είναι μια χημική διαδικασία για την αφαίρεση θείου από ένα υλικό. Αυτό περιλαμβάνει είτε την απομάκρυνση του θείου από ένα μόριο (*π.χ.* A=S → A:), είτε την αφαίρεση ενώσεων θείου από ένα μείγμα όπως οι ροές διυλιστηρίων πετρελαίου.

Αυτές οι διεργασίες έχουν μεγάλη βιομηχανική και περιβαλλοντική σημασία, καθώς παρέχουν το μεγαλύτερο μέρος του θείου που χρησιμοποιείται στη βιομηχανία (Διαδικασία Κλάους (Claus) και Διαδικασία επαφής (Contact process)), επειδή οι ενώσεις χωρίς θείο που διαφορετικά δεν θα μπορούσαν να χρησιμοποιηθούν σε μεγάλο αριθμό καταλυτικών διεργασιών και επίσης μειώνουν την απελευθέρωση επιβλαβών ενώσεων θείου στο περιβάλλον, ιδιαίτερα διοξειδίου του θείου (SO2) που οδηγεί σε όξινη βροχή.

Οι διεργασίες που χρησιμοποιούνται για την αποθείωση περιλαμβάνουν την υδροαποθείωση (hydrodesulfurization), τη διεργασία SNOX (SNOX process) και τη διεργασία του υγρού θειικού οξέος (διεργασία WSA, wet sulfuric acid process)

## Παραπομπές

Κατηγορία:Χημικές διεργασίες
Κατηγορία:Θείο
Dodge σειρά D5

Η **σειρά Dodge D5** είναι ένα επιβατικό αυτοκίνητο πλήρους μεγέθους που παρήχθη από την αμερικανική αυτοκινητοβιομηχανία Dodge από το 1936 έως το 1937. Παρουσιάστηκε στο κοινό τον Οκτώβριο του 1936 για το έτος μοντέλου 1937.

## Ιστορία
Η σειρά D5 εξοπλίστηκε με έναν εξακύλινδρο σε σειρά κινητήρα πλευρικών βαλβίδων 3.569 κυβικών εκατοστών με ισχύ 87 ίππων. Ο κινητήρας ήταν τοποθετημένος μπροστά, ενώ η κίνηση ήταν πισωκίνητη. Το κιβώτιο ταχυτήτων ήταν τριτάχυτο κιβώτιο ταχυτήτων ενώ ο συμπλέκτης ήταν μονοδίσκο ξηρό. Προαιρετικά ήταν διαθέσιμο ένα ημιαυτόματο κιβώτιο ταχυτήτων.

Το D5 προσφέρθηκε σε σεντάν, κουπέ, κάμπριο και λιμουζίνα. Το μοντέλο ήταν διαθέσιμο με δύο μεταξόνια, 3.353 χιλιοστά για το επταθέσιο σεντάν, λιμουζίνα και πενταθέσια κάμπριο και 2.921 χιλιοστά για όλες τις άλλες εκδόσεις. Τα αυτοκίνητα παραδίδονταν επίσης στον πελάτη με γυμνό σασί, δηλαδή χωρίς αμάξωμα, έτσι ώστε ο αγοραστής να τα συμπληρώσει από τον έμπιστο κατασκευαστή του.
 
Έφυγε από την παραγωγή τον Οκτώβριο του 1937. Σύμφωνα με ορισμένες αναφορές, ήταν ο 6-κύλινδρος κινητήρας Dodge από τη σειρά Dodge D5 που χρησίμευσε ως βάση για τον σοβιετικό κινητήρα GAZ-11. Ωστόσο, σύμφωνα με άλλους, ήταν τα φορτηγά Dodge σειράς T-, V-, W που πρόσφεραν τον κινητήρα τους. Ο κινητήρας GAZ βασίστηκε σίγουρα σε σχέδιο Dodge, αλλά είναι σχεδόν αδύνατο να πει κανείς ακριβώς από ποιο όχημα και με ποιες μικρές προδιαγραφές προήλθε, καθώς όλα τα επιβατικά και φορτηγά Dodge χρησιμοποιούσαν τον ίδιο 6-κύλινδρο κινητήρα από τη δεκαετία του 1920 έως τη δεκαετία του 1950. 


File:1937 Dodge Series D5 2-door Touring Sedan, front left.jpg|Dodge D5 2-πορτο Touring Sedan
File:1937 Dodge D6 (33239097004).jpg|Dodge D6 4-πορτο σεντάν του 1937 (μοντέλο εξαγωγής)
File:1937 Dodge Coupe.jpg|Πίσω μέρος από το D5 κουπέ


## Βιβλιογραφικές αναφορές

* Beverly R. Kimes, Henry A. Clark: Standard Catalog of American Cars 1805–1942. Krause Publications, Iola 1985, ISBN 0-87341-045-9.

Κατηγορία:Αμερικανικά αυτοκίνητα
D5
Dodge σειρά D8

Η **σειρά Dodge D8** είναι ένα επιβατικό αυτοκίνητο πλήρους μεγέθους που παρήχθη από την αμερικανική αυτοκινητοβιομηχανία Dodge από το 1937 έως το 1938. Παρουσιάστηκε στο κοινό τον Οκτώβριο του 1937 για το έτος μοντέλου 1938.

## Ιστορία
Η σειρά D8 εξοπλίστηκε με έναν εξακύλινδρο σε σειρά κινητήρα πλευρικών βαλβίδων 3.569 κυβικών εκατοστών με ισχύ 87 ίππων. Ο κινητήρας ήταν τοποθετημένος μπροστά, ενώ η κίνηση ήταν πισωκίνητη. Το κιβώτιο ταχυτήτων ήταν τριτάχυτο κιβώτιο ταχυτήτων ενώ ο συμπλέκτης ήταν μονοδίσκο ξηρό. Προαιρετικά προσφέρθηκε ένα ημιαυτόματο κιβώτιο ταχυτήτων.

Το αυτοκίνητο προσφέρθηκε σε σεντάν, κουπέ, κάμπριο και λιμουζίνα. Το μοντέλο ήταν διαθέσιμο με δύο μεταξόνια, 3.353 χιλιοστά για το επταθέσιο σεντάν, λιμουζίνα και πενταθέσια κάμπριο και 2.921 χιλιοστά για όλες τις άλλες εκδόσεις. Τα αυτοκίνητα παραδίδονταν επίσης στον πελάτη με γυμνό σασί, δηλαδή χωρίς αμάξωμα, έτσι ώστε ο αγοραστής να τα συμπληρώσει από τον έμπιστο κατασκευαστή του.

Έφυγε από την παραγωγή τον Οκτώβριο του 1938.


File:Dodge D8 (1938) at the Autotron, dutch licence registration 66-TZ-43 p2.JPG|Dodge D8 4-θυρο Touring Sedan
File:1938 Dodge convertible Coupe (30459113734).jpg|Dodge Convertible Coupe του 1938
File:1938 Dodge Convertible Sedan rear.JPG|D8 Convertible Sedan του 1938, πίσω μέρος
File:1938 Dodge D8 Coupe (12525890315).jpg|Dodge D8 "Sloper" Coupe (Αυστραλία)
File:1938 Dodge D8 ambulance (5344101181).jpg|Το σασί με μακρύ μεταξόνιο χρησιμοποιήθηκε από κατασκευαστές αμαξομάτων για διάφορους σκοπούς, όπως αυτό το ασθενοφόρο


## Βιβλιογραφικές αναφορές
* Beverly Kimes, Henry Clark, *Standard Catalog of American Cars 1805-1942*, Iola, Krause Publications Inc, 1996, ISBN 978-08-73414-28-9.

## Εξωτερικοί σύνδεσμοι

Κατηγορία:Αμερικανικά αυτοκίνητα
D8
Μπογάζι Κερύνειας

Το **Μπογάζι** ()  είναι χωριό στην βόρεια Κύπρο.

Ο οικισμός δημιουργήθηκε την δεκαετία του 1960 ως αμιγώς τουρκοκυπριακός. Το έδαφός του ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Κερύνειας. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Παραπομπές


Κατηγορία:Κοινότητες της Επαρχίας Κερύνειας
Κατηγορία:Οικισμοί στην Επαρχία Γκίρνε
Πρωτάθλημα υδατοσφαίρισης Βουλγαρίας γυναικών

Το **Πρωτάθλημα υδατοσφαίρισης Βουλγαρίας γυναικών** (βουλγαρικά: **Национално първенство на България по водна топка за жени**), είναι ένα Βουλγάρικο πρωτάθλημα για γυναικείους συλλόγους υδατοσφαίρισης. Στο Βουλγάρικο σύστημα πρωταθλημάτων υδατοσφαίρισης γυναικών, είναι το πρωταρχικό και μοναδικό πρωτάθλημα της χώρας και διοργανώνεται από την Βουλγαρική Ομοσπονδίας Υδατοσφαίρισης (Българска Федерация Водна топка).

Το πρωτάθλημα διοργανώθηκε για πρώτη φορά στα τέλη της δεκαετίας του 1980. Την περίοδο 1989–90 η Σεπτέμβρι Σόφιας έγινε η πρώτη γυναικεία ομάδα υδατοσφαίρισης της χώρας που συμμετείχε στο Ευρωπαϊκό Κύπελλο γυναικών. Το 2019 η Μπότεφ 2000 κατέκτησε το 17ο πρωτάθλημα στην ιστορία της.
Η τρέχουσα πρωταθλήτρια είναι η Λοκομοτίβ Νικόλα Νάνοβ, η οποία κέρδισε τον τίτλο την περίοδο 2022−23.

## Πρωταθλητές
### Κάτοχοι τίτλου

### Σύνολο τίτλων

## Παραπομπές


## Εξωτερικοί σύνδεσμοι
*Επίσημος ιστότοπος της Βουλγαρικής Ομοσπονδίας Υδατοσφαίρισης

Γυναικες 01
Πρωταθλημα 01
Βουλγαρια
Dodge 880

Το **Dodge 880** ήταν ένα αυτοκίνητο πλήρους μεγέθους, που παρήχθη από την αμερικανική αυτοκινητοβιομηχανία Chrysler Corporation με την επωνυμία της Dodge, από το 1962 έως το 1965.

## Ιστορία
Όταν η Dodge διέκοψε το μοντέλο Coronet το 1959, η εταιρεία έμεινε στην πραγματικότητα χωρίς ένα πραγματικό μοντέλο πλήρους μεγέθους. Ουσιαστικά, τα Dodge Dart και Polara ήταν μειωμένα «οχήματα πλήρους μεγέθους» και επομένως όχι αληθινά. Πράγματι, ήταν οχήματα μεσαίου μεγέθους. Αυτή η αλλαγή δεν άρεσε στους αντιπροσώπους Dodge και έτσι ζήτησαν ένα νέο μοντέλο πλήρους μεγέθους. Έτσι, η Chrysler αποφάσισε να πάρει ένα τροποποιημένο αμάξωμα του Chrysler Newport και να του βάλει ένα μπροστινό μέρος της Dodge.

Από τον Ιανουάριο του 1962, προσφέρθηκαν δίθυρα και τετράθυρα σεντάν, δύο μοντέλα στέισον βάγκον, ένα κουπέ με σκληρή οροφή και ένα κάμπριο. Όλα τα 880 είχαν κινητήρα V8 και χειροκίνητο ή αυτόματο κιβώτιο τριών ταχυτήτων.

Στα μοντέλα 1963 έως 1965 η σειρά συνεχίστηκε, από το 1963 ως πιο αραιά εξοπλισμένο 880 και ως Custom 880. Το φθινόπωρο του 1965, αντικαταστάθηκε από το Dodge Monaco.


Αρχείο:62 Dodge Custom 880 (9129418753) (cropped).jpg|Dodge Custom 880 του 1962
Αρχείο:1963 Dodge 880 station wagon at 2015 Macungie show 2of3.jpg|Dodge 880 στέισον βάγκον του 1963
Αρχείο:1965 Dodge Custom 880 4-door sedan, front right, 07-10-2023.jpg|Dodge Custom 880 του 1965


## Παραπομπές


## Εξωτερικοί σύνδεσμοι
* Περιοδικό πωλήσεων 1963 Dodge 880 (με προδιαγραφές)

Κατηγορία:Αμερικανικά αυτοκίνητα
880
Τζον Λιούρι

Ο **Τζον Λούρι** (γεν. 1952)   είναι Αμερικανός συνθέτης, μουσικός, ηθοποιός, παραγωγός ταινιών και μουσικής, καθώς και ζωγράφος και συγγραφέας.
## Παραπομπές

## Εξωτερικοί σύνδεσμοι
*
*

Κατηγορία:Αμερικανοί
Κατηγορία:Αμερικανοί ζωγράφοι
Κατηγορία:Ηθοποιοί κινηματογράφου
Κατηγορία:Σαξοφωνίστες της τζαζ
Κατηγορία:Συνθέτες μουσικής ταινιών
Το τέλος του παιχνιδιού

«**Το τέλος του παιχνιδιού»** (πρωτότυπος τίτλος: **«Endgame»**) ονομάζεται το δωδέκατο και τελευταίο επεισόδιο του πρώτου κύκλου της Αμερικανικής τηλεοπτικής σειράς κινουμένων σχεδίων του Nickelodeon *[[Ο Θρύλος της Κόρρα]]*, η οποία είναι συνέχεια της σειράς *[[Άβαταρ: Ο Τελευταίος Ανεμοδαμαστής]]*. Σε σενάριο από τους δημιουργούς και των δύο σειρών Μάικλ Τάντε ΝτιΜάρτινο και Μπράιαν Κονιέτζκο και σκηνοθεσία από τους Χοακίμ Ντος Σάντος και Κι Χιούν Ριγιού, το επεισόδιο έκανε πρεμιέρα στο Nickelodeon στις 23 Ιουνίου του 2012. Το επεισόδιο έλαβε θετικά σχόλια από τους κριτικούς.

## Πλοκή
Ο Μπολίν, η Ασάμι και ο Άιρο κατευθύνονται προς το κρυφό αεροδρόμιο του Χιρόσι Σάτο ώστε να το καταστρέψουν και να σταματήσουν την απογείωση άλλων αεροπλάνων. Ο Μάκο και η Κόρρα παρεισφρύουν στη συγκέντρωση των Ίσων και η Άβαταρ αποκαλύπτει πως ο Αμόν αφαιρεί το δάμασμα χρησιμοποιώντας νεροδάμασμα, κλονίζοντας την πίστη του κόσμου. 

Εκείνη τη στιγμή, ο Αμόν αποκαλύπτει στο κοινό πώς έπιασε την οικογένεια του Τένζιν, και σκοπεύει να τους αφαιρέσει το δάμασμα για να αφανίσει τους ανεμοδαμαστές, όμως η Κόρρα και ο Μάκο παρεμβαίνουν και τον σταματούν. Έπειτα από μια χαοτική καταδίωξη, ο Αμόν πιάνει την Κόρρα και αφαιρεί το δάμασμα. Παρόλα αυτά η ίδια διατηρεί την ικανότητα του ανεμοδαμάσματος και φροντίζει να διώξει τον Αμόν από την πόλη για πάντα. 

Εν τω μεταξύ, η Ασάμι έρχεται αντιμέτωπη με τον πατέρα της και τον σταματά από τα μεγαλεπήβολα σχέδιά του. Ο Αμόν απελευθερώνει τον αδελφό του Τάρλοκ από τη φυλακή και του ζητάει να έρθει μαζί του για να κάνουν μια νέα αρχή σε ένα καινούριο μέρος, όμως ο Τάρλοκ ανατινάζει το καράβι τους, σκοτώνοντας και τους δύο. Μετά το τέλος της σύρραξης, η Κόρρα μεταβαίνει στον Νότιο Πόλο με την ελπίδα ότι η Ταμάρα θα καταφέρει να επαναφέρει τη σύνδεσή της με τα υπόλοιπα στοιχεία, όμως αυτό δε συμβαίνει. Απογοητευμένη φεύγει μακριά για να ξεσπάσει, όταν ξαφνικά διαπιστώνει ότι κάλεσε το πνεύμα του Άανγκ, ο οποίος της επαναφέρει την ικανότητα να δαμάζει τα υπόλοιπα στοιχεία και τής προσφέρει το χάρισμα να επιστρέφει το δάμασμα σε όσους το έχασαν. 

## Παραπομπές


Κατηγορία:Επεισόδια Ο Θρύλος της Κόρρα
Fiat 1800/2100

Τα **Fiat 1800 και 2100** είναι εξακύλινδρα αυτοκίνητα που παράγονται από τον Ιταλό κατασκευαστή Fiat μεταξύ 1959 και 1968. Και τα δύο μοντέλα παρουσιάστηκαν το 1959. Μια τετρακύλινδρη έκδοση 1500 κυβικών εκατοστών, το 1500L, προστέθηκε στη γκάμα το 1963, όταν το 2100 αντικαταστάθηκε από μια εκσυγχρωνισμένη έκδοση με μεγαλύτερο κινητήρα, το 2300. Τα 1800/2100 σχεδιάστηκαν από τον Dante Giacosa της Fiat.

## Ιστορία
Το Fiat 1800 κινούνταν από έναν 6-κύλινδρο κινητήρα 1,8 λίτρων και ισχύ 75 ίππων (55 kW, 74 ίπποι) που παρεχόταν μέσω χειροκίνητου κιβωτίου ταχυτήτων 4 ταχυτήτων, ενώ το Fiat 2100 τροφοδοτούσε έναν 6κύλινδρο κινητήρα 2,1 . Η οπή και η διαδρομή είναι 77,0 χιλιοστών × 73,5 χιλιοστών (3,03 ιντσών × 2,89 ιντσών). Το φθινόπωρο του 1959, το 2100 Speciale παρουσιάστηκε με μακρύτερο μεταξόνιο και διαφορετική μπροστινή μάσκα.

Το Speciale χρησιμοποιούνταν συνήθως από διπλωμάτες και για άλλους αντιπροσωπευτικούς σκοπούς. Η Carrozzeria Francis Lombardi κατασκεύασε μια πιο εκτεταμένη έκδοση, αλλά αυτή μπορούσε να χωρέσει επτά θέσεις και προοριζόταν κυρίως για χρήση ταξί, αν και ήταν επίσης διαθέσιμη μια έκδοση λιμουζίνας με το όνομα "President", που αγοράστηκε κυρίως από τα κράτη της Ιταλίας και του Βατικανού.

Το 1500L προοριζόταν ως μια πιο οικονομική έκδοση στη γκάμα, χρησιμοποιώντας τον 4-κύλινδρο κινητήρα 1.5 από το μικρότερο Fiat 1500, που απέδιδε 72 ίππους (53 kW), ο οποίος αυξήθηκε στους 75 ίππους (55 kW) το 1964 για τη δεύτερη σειρά. Για να το ξεχωρίσει από το 1300/1500 χρησιμοποίησε την ονομασία 1500L (για το 'Lunga, "μακρύ"). Το όχημα απευθυνόταν ιδιαίτερα σε οδηγούς ταξί και έγινε δημοφιλές σε αυτούς στη Νότια Ευρώπη, με το μεγάλο του μέγεθος και τους οικονομικούς κινητήρες να βοηθούν σε αυτό το μέρος. Αυτή η έκδοση κατασκευάστηκε επίσης από τη SEAT στην Ισπανία, όπου δεν παρήχθη ποτέ άλλη έκδοση βενζίνης του Fiat 1800/2100. Είχε το όνομα απλώς SEAT 1500, αφού δεν παρήχθη αντίστοιχο του μικρότερου Fiat 1500 από τη SEAT. Σχεδόν 200.000 Seat 1500 κατασκευάστηκαν μέχρι το 1972.

Διάφορα 2-θυρα σπορ αυτοκίνητα των Abarth, Allemano, ακόμη και της ίδιας της Fiat βασίστηκαν στο 1800/2100.


File:1964 Fiat 1800 B at the Fiat120 celebration, front right cropped.jpg|Fiat 1800 B
File:Fiat 2100 Speciale (7872685676).jpg|Fiat 2100 Speciale
File:Fiat 2100 Familiare at Auto e Moto d'Epoca.jpg|Fiat 2100 Familiare
File:Fiat 1500L 63PS 1962 1.jpg|Fiat 1500L
File:Paris - RM Sotheby’s 2016 - Abarth 2200 Coupé - 1959 - 004.jpg|Abarth Fiat 2200 Coupé της Allemano
File:SEAT 1500 01 by-dpc.jpg|SEAT 1500


## Εξωτερικοί σύνδεσμοι

* Κριτική Fiat 1800 (1959 – 1968)
* Fiat 1800: Αυτό που καθορίζει την αγάπη του Ranjit Pratap για τα αυτοκίνητα

## Παραπομπές


1800/2100
Κατηγορία:Αυτοκίνητα πολυτελείας
Κοπρινόλη

Η **κοπρινόλη** είναι φυσικό σεσκιτερπένιο, που απαντάται ελεύθερα στη φύση και σήμερα αποτελεί αντιβιοτικό φάρμακο. Η απομόνωσή της έγινε για πρώτη φορά από φυτικά είδη του γένους *Coprinus*.

Η μικροβιολογική δράση και αποτελεσματικότητά της ερευνήθηκαν -όπως και η χημική δομή της- με φασματοσκοπικές μεθόδους. Ως νέας γενιάς αντιβιοτικό, η κοπρινόλη επέδειξε αντίσταση ενάντια ορισμένων πολυανθεκτικών θετικών κατά Gram βακτηρίων, σε μελέτη in vitro. 

Η ολική σύνθεση της κοπρινόλης ανακοινώθηκε ερευνητικά το 2016. 

## Παραπομπές

Κατηγορία:Φαινόλες
Κατηγορία:Αντιβιοτικά
Κομητεία Γκάρφιλντ (Νεμπράσκα)

Η **Κομητεία Γκάρφιλντ** (αγγλ.: *Garfield County*) είναι κομητεία που βρίσκεται στην πολιτεία της Νεμπράσκα των Ηνωμένων Πολιτειών. Κατά την απογραφή του 2020, ο πληθυσμός ήταν 1.813 κάτοικοι.  Έδρα της κομητείας του είναι το Μπάργουελ.  Η κομητεία οργανώθηκε το 1884 και πήρε το όνομά της από τον Τζέιμς Γκάρφιλντ, 20ο Πρόεδρο των Ηνωμένων Πολιτειών. 

Σύμφωνα με το Γραφείο Απογραφής των ΗΠΑ, η κομητεία έχει έκταση 1,500 τ.χλμ    , εκ των οποίων 1,490 τ.χλμ  είναι στεριά και 9,0 τ.χλμ (0,3%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες της Νεμπράσκα
Κομητεία Γκάρφιλντ (Μοντάνα)

Η **Κομητεία Γκάρφιλντ** (αγγλ.: *Garfield County*) είναι κομητεία που βρίσκεται στην πολιτεία της Μοντάνα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 1.173 κάτοικοι.  Έδρα της κομητείας του είναι το Τζόρνταν. 

Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 12,550 τ.χλμ, εκ των οποίων 12,110 τ.χλμ  είναι στεριά και 440 τ.χλμ  (3,6%) καλύπτονται από ύδατα (λίμνες, ποτάμια).  Η μέση πληθυσμιακή του πυκνότητα είναι 0.1058 / χλμ είναι η τρίτη χαμηλότερη κομητεία εκτός της Αλάσκας (πίσω από την κομητεία Λόβινγκ του Τέξας και την κομητεία Εσμεράλντα, Νεβάδα).
## Παραπομπές


Κατηγορία:Κομητείες της Μοντάνα
Κομητεία Γκάρφιλντ (Γιούτα)

Η **Κομητεία Γκάρφιλντ** (αγγλ.: *Garfield County*) είναι κομητεία που βρίσκεται νότια κεντρικά στην πολιτεία της Γιούτα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν
5.083 κάτοικοι,  καθιστώντας την την πέμπτη κομητεία με τον λιγότερο πληθυσμό στη Γιούτα. Με περίπου έναν κάτοικο ανά τετραγωνικό μίλι, είναι επίσης η λιγότερο πυκνοκατοικημένη κομητεία στη Γιούτα. Η έδρα της κομητείας και η μεγαλύτερη πόλη της είναι η Panguitch. 

Το νομοθετικό σώμα της Επικράτειας της Γιούτα δημιούργησε την κομητεία στις 9 Μαρτίου 1882, με περιοχές που χωρίστηκαν από την κομητεία Άιρον. Πήρε το όνομά του από τον Τζέιμς Γκάρφιλντ, τον 20ο Πρόεδρο των Ηνωμένων Πολιτειών, ο οποίος είχε πεθάνει έξι μήνες νωρίτερα.  Τα σύνορα με την κομητεία Άιρον προσαρμόστηκαν το 1884 και τα όρια της κομητείας Γκάρφιλντ παρέμειναν ανέπαφα από τότε. 
## Παραπομπές


Κατηγορία:Κομητείες της Γιούτα
Κομητεία Γκάρφιλντ (Οκλαχόμα)

Η **Κομητεία Γκάρφιλντ** (αγγλ.: *Garfield County*) είναι κομητεία που βρίσκεται στην πολιτεία της Οκλαχόμα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 62.846 κάτοικοι.  Το Ένιντ είναι η έδρα της κομητείας και η μεγαλύτερη πόλη στην κομητεία Γκαρφιλντ.  Η κομητεία πήρε το όνομά της από τον 20ο Πρόεδρο Τζέιμς Γκάρφιλντ. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,700 τ.χλμ, εκ των οποίων 2,696 τ.χλμ  είναι στεριά και 4,0 τ.χλμ  (0,2%) καλύπτονται από ύδατα (λίμνες, ποτάμια).   
## Παραπομπές

## Εξωτερικοί σύνδεσμοι
* Εγκυκλοπαίδεια Ιστορίας και Πολιτισμού της Οκλαχόμα - Κομητεία Γκάρφιλντ
* Ψηφιακές χάρτες της Οκλαχόμα: Ψηφιακές συλλογές της Οκλαχόμα και της Ινδικής Επικράτειας

Κατηγορία:Κομητείες της Οκλαχόμα
Κομητεία Γκάρφιλντ (Κολοράντο)

Η **Κομητεία Γκάρφιλντ** (αγγλ.: *Garfield County*) είναι κομητεία που βρίσκεται στην πολιτεία του Κολοράντο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 61.685 κάτοικοι.  Η έδρα της κομητείας είναι το Γκλένγουντ Σπρινγκς.  Η κομητεία πήρε το όνομά της προς τιμήν του Προέδρου των Ηνωμένων Πολιτειών Τζέιμς Α. Γκάρφιλντ.   

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 7,660 τ.χλμ, εκ των οποίων 7,640 τ.χλμ είναι στεριά και 20,0 τ.χλμ (0,3%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Κολοράντο
Μάσιμο Σάβιτς

Ο ****Μασίμο** Μορένο Σαβίτς** (; 6 Ιουνίου 1962 - 23 Δεκεμβρίου 2022), γνωστός και απλά ως Μασίμο, ήταν ένας Κροατική ποπ τραγουδιστής.

## Βιογραφία
Ο Σαβίτς γεννήθηκε στη Πούλα. Ο πατέρας του, Σέρτζιο, ήταν από το Μπανεβςι, Δήμος Στάνκοβτσι, κοντά στη λίμνη Βράνα. Η μητέρα του Έλντα (γεννημένη Κλάπτσιτς) ήταν Ιταλικός από την Ντεστρίνα.

Γινόταν δημοφιλής για πρώτη φορά τη δεκαετία του 1980 με την μπάντα του Dorian Gray, και στη συνέχεια σύντομα ξεκίνησε μια επιτυχημένη σόλο καριέρα.   Κέρδισε πέντε βραβεία Porin για την καλύτερη ανδρική φωνητική απόδοση. 

Το 2013, η συναυλία της τριάνταετής του Μάσιμο πουλήθηκε στο Πούλα Αρενα. Η ταινία περιελάμβανε τον Βλάδο Κρέσλιν, τον Νένο Μπελάν και τη Νίνα Μπαντρίτς ως καλεσμένους, και μεταδόθηκε ζωντανά από την Κροατική Ραδιοτηλεόραση. Ήταν ένας από τους κριτές στην δεύτερη σειρά του X Factor Adria.

Ο Μασίμο πέθανε από καρκίνο του πνεύμονα στο νοσοκομείο στο Ζάγκρεμπ στις 23 Δεκεμβρίου 2022, σε ηλικία 60 ετών. Κηφτηκε στο νεκροταφείο της πόλης Ζαδάρ στις 3 Ιανουαρίου 2023.

## Αναφορές

## Εξωτερικές συνδέσεις

* 
* 
* 

Κατηγορία:Κροάτες τραγουδιστές
NGC 3857

Ο **[[Νέος Γενικός Κατάλογος|NGC]] 3857** είναι φακοειδής γαλαξίας ο οποίος απέχει περίπου 295 εκατομμύρια έτη φωτός και βρίσκεται στον αστερισμό Λέοντα. Τον ανακάλυψε ο αστρονόμος Εντουάρ Στεφάν (Édouard Stephan) στις 23 Μαρτίου 1884 και ανήκει στο Σμήνος γαλαξιών του Λέοντα.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Λέων (αστερισμός)
36548
3857
Κατηγορία:Σμήνος του Λέοντα
+03-30-084
Λίνγκουα φράνκα νόβα

Η **Λίνγκουα Φράνκα Νόβα** (*Lingua franca nova*), συντομογραφία **LFN** και γνωστή στην καθομιλουμένη ως **Έλεφεν**, είναι μια βοηθητική τεχνητή γλώσσα, που δημιουργήθηκε αρχικά από τον Κορνέλις Τζορτζ Μπέρι του Πανεπιστημίου Σίπενσμπουργκ της Πενσυλβάνια και αναπτύχθηκε περαιτέρω από πολλούς από τους χρήστες της. 

Το λεξιλόγιό της βασίζεται κυρίως στις ρομανικές γλώσσες, δηλαδή γαλλικά, ιταλικά, πορτογαλικά, ισπανικά και καταλανικά. 

Η Λίνγκουα Φράνκα Νόβα έχει φωνητική ορθογραφία, που βασίζεται σε 22 γράμματα από τη λατινική γραφή (μια κυριλλική γραφή ήταν συνεπίσημη μέχρι το 2021).

Κατηγορία:Τεχνητές γλώσσες
Fiat 2300

Το **Fiat 2300** είναι ένα εξακύλινδρο μεσαίο πολυτελές αυτοκίνητο που κατασκευάστηκε από την ιταλική αυτοκινητοβιομηχανία Fiat μεταξύ 1961 και 1968. Το 2300 κατασκευάστηκε ως σεντάν (σε στιλ Dante Giacosa), αυτοκίνητο και κουπέ. Το 2300 σεντάν είναι αξιοσημείωτο καθώς το 1966 έγινε το πρώτο μοντέλο της Fiat που διατίθεται με αυτόματο κιβώτιο ταχυτήτων. Μηχανικά, το 2300 δεν ήταν κάτι περισσότερο από μια ελαφρώς εκσυγχρονισμένη έκδοση του Fiat 2100, με πιο ισχυρό κινητήρα. Το αυτοκίνητο αντικαταστάθηκε από το ολοκαίνουργιο Fiat 130, το οποίο ανέβηκε ακόμα πιο ψηλά σε τιμή και μέγεθος.

Το Fiat 2300 χρησιμοποιούσε "unibody" κατασκευή. Η μπροστινή ανάρτηση ήταν από "διπλά ψαλίδια", ελατήρια με ράβδους στρέψης, με υδραυλικούς αποσβεστήρες και αντιστρεπτική ράβδο. στο πίσω μέρος υπήρχε ένας συμπαγής άξονας με φύλλα ελατηρίων, υδραυλικούς αποσβεστήρες και αντιστρεπτική ράβδο. Είχε μεταξόνιο 2.650-2.730 χιλιοστών, μήκος 4.485 χιλιοστών, πλάτος 1.620 χιλιοστών, ύψος 1.470 χιλιοστών και βάρος 1.285–1.345 κιλών.

Επιπλέον, διάφορα σπορ αυτοκίνητα, κουπέ και διάφορα ειδικά μοντέλα βασισμένα στο Fiat 2300 προσφέρθηκαν από διάφορους κατασκευαστές αμαξομάτων, συμπεριλαμβανομένων των Moretti, Carrozzeria Francis Lombardi, Carrozzeria Savio, Abarth, Ghia και Allemano.


File:Fiat 2300.jpg|Fiat 2300 σεντάν
File:Fiat 2300 estate ca 1968.jpg|Fiat 2300 στέισον βάγκον στο Ηνωμένο Βασίλειο (1967)
File:Fiat 2300-S-Coupé.JPG|Fiat 2300 S Coupé
File:2300 hafen.jpg|Fiat 2300 S Coupé (Σειρά 3)
File:Rétromobile 2018 - Fiat Abarth 2400 Allemano-coupé - 1965 - 002.jpg|Fiat Abarth 2400 Allemano κουπέ


## Εξωτερικοί σύνδεσμοι

* Your classic: Fiat 2300 Familiare

## Παραπομπές


2300
Κατηγορία:Αυτοκίνητα πολυτελείας
Transformers One

Το ***Transformers One*** είναι Αμερικανική ταινία κινουμένων σχεδίων επιστημονικής φαντασίας που βασίζεται στη σειρά παιχνιδιών *[[Transformers]]* της Hasbro. Σε σκηνοθεσία Τζος Κούλεϊ και σενάριο Άντριου Μπάρερ, Γκαμπριέλ Φερράρι, Στιβ Ντέσμοντ και Μάικλ Σέρμαν, πρωταγωνιστούν οι φωνές των Κρις Χέμσγουορθ, Μπράιαν Ταϊρί Χένρι, Σκάρλετ Γιόχανσον, Κίγκαν-Μάικλ Κι, Τζον Χαμ, Λόρενς Φίσμπερν και Στιβ Μπουσέμι. 

Τον Μάρτιο του 2015, μετά από την κυκλοφορία του *[[Transformers 4: Εποχή Αφανισμού]]* (2014), η Paramount Pictures ανέθεσε στον Ακίβα Γκόλντσμαν να συνεργαστεί με τους Μάικλ Μπέι, Στίβεν Σπίλμπεργκ και Λορέντζο ντι Μποναβεντούρα στο να δημιουργηθούν νέες ιδέες για μελλοντικές ταινίες *Transformers*. Τον Μάιο άρχισε να σχεδιάζεται ένα πρίκουελ κινουμένων σχεδίων τοποθετούμενο στον Σάιμπερτρον, με τους Μπάρερ και Φερράρι να είναι οι σεναριογράφοι. Η ταινία ανακοινώθηκε τον Αύγουστο του 2017 και τον Απρίλιο του 2020 προσλήφθηκε ο Κούλεϊ ως σκηνοθέτης. Ο τίτλος και το καστ ανακοινώθηκαν τον Απρίλιο του 2023, με τα κινούμενα σχέδια να παρέχονται από την Industrial Light & Magic, η οποία προηγουμένως δούλεψε στο *Bumblebee*.

Το *Transformers One* κυκλοφόρησε στις κινηματογραφικές αίθουσες των Ηνωμένων Πολιτειών Αμερικής στις 20 Σεπτεμβρίου 2024, σε διανομή Paramount Pictures. Έλαβε θετικά σχόλια από τους κριτικούς, οι οποίοι επαίνεσαν την ιστορία, τα κινούμενα σχέδια, τις φωνητικές ερμηνείες και το χιούμορ, αλλά απέτυχε εισπρακτικά, εισπράττοντας $129.4 εκατομμύρια έχοντας στοιχήσει $75–147 εκατομμύρια.

## Σύνοψη
Η ταινία περιγράφεται ως «ιστορία προέλευσης» τοποθετούμενη στον πλανήτη Σάιμπερτρον και επικεντρωμένη στη σχέση των χαρακτήρων Optimus Prime και Megatron, οι οποίοι από κολλητοί φίλοι έγιναν ορκισμένοι εχθροί και στην προέλευση του πολέμου των Autobots και των Decepticons.

## Ηθοποιοί και χαρακτήρες

* Κρις Χέμσγουορθ ως Orion Pax / Optimus Prime
* Μπράιαν Ταϊρί Χένρι ως D-16 / Megatron
* Σκάρλετ Γιόχανσον ως Elita-1
* Κίγκαν-Μάικλ Κι ως B-127 / Bumblebee
* Τζον Χαμ ως Sentinel Prime
* Λόρενς Φίσμπερν ως Alpha Trion

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2024
Κατηγορία:Ταινίες κινουμένων σχεδίων του 2024
Κατηγορία:Ταινίες επιστημονικής φαντασίας
Κατηγορία:Ταινίες τοποθετημένες σε φανταστικούς πλανήτες
Κατηγορία:3D ταινίες κινουμένων σχεδίων
Κατηγορία:Αμερικανικές 3D ταινίες
Κατηγορία:Ταινίες πρίκουελ
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Ταινίες Di Bonaventura Pictures
Κατηγορία:Ταινίες spin-offs
Κατηγορία:Ταινίες σε παραγωγή Μάικλ Μπέι
Κατηγορία:Ταινίες σε παραγωγή Λορέντζο ντι Μποναβεντούρα
Κατηγορία:Ταινίες παραγωγής Paramount Animation
Κατηγορία:Ταινίες κινουμένων σχεδίων της Paramount Pictures
Κατηγορία:Ταινίες παραγωγής Paramount Pictures
Κατηγορία:Transformers (σειρά ταινιών)
Κατηγορία:Αμερικανικές ταινίες
Ford 1957

Η **σειρά αυτοκινήτων της Ford** εκσυγχρονίστηκε σημαντικά το 1957, συνέχιζε να παράγεται με αυτήν την μορφή περίπου μέχρι το 1959. Το **Crown Victoria** με τη λαμπερή χρωμιωμένη «λαβή του καλαθιού» δεν υπήρχε πια και το **Crown Victoria Skyliner** με ακρυλική γυάλινη οροφή αντικαταστάθηκε από ένα νέο μοντέλο, το **Skyliner** με σκληρή οροφή, αλλά και ανασυρόμενη οροφή. Το αυτοκίνητο ήταν διαθέσιμο είτε ως 4-θυρο φορείο, αλλά και ως στέισον βάγκον, και ως κουπέ, με ή χωρίς σκληρή οροφή. Υπήρχε επίσης ένα "coupé utility" βασισμένο στο αυτοκίνητο, το Ford Ranchero.

Το νέο πλαίσιο επέτρεψε την τοποθέτηση του δαπέδου πολύ χαμηλότερα, κάτι που με τη σειρά του οδήγησε σε μια χαμηλότερη και μακρύτερη εμφάνιση συνολικά. Οι τροχοί είχαν τώρα διάμετρο 14 ιντσών αντί για τις προηγούμενες 15 ίντσες, αυτό βοήθησε επίσης να δώσει ένα χαμηλότερο προφίλ. Το κύριο συστατικό αυτού του πλαισίου ήταν ένα διαφορικό του οποίου το γρανάζι του πινιόν ήταν εξαιρετικά χαμηλό σε σχέση με τους άξονες, χαμηλότερο από ό,τι στα συμβατικά υποειδικά διαφορικά.

Η λίστα των κινητήρων είναι η εξής:
* 223 CID (3,7 L) OHV I6
* 272 CID (4,5 L) Y-block V8
* 292 CID (4,8 L) T-bird V8
* 312 CID (5,1 L) T-bird V8 (1957)
* 332 CID (5,4 L) FE V8 (1958-59)
* 352 CID (5,8 L) FE V8 (1958-59)

Η λίστα μετάδοσης είναι η εξής:
* χειροκίνητο 3 ταχυτήτων
* Αυτόματο Cruise-O-Matic 3 ταχυτήτων
* Αυτόματο Ford-O-Matic 2 ταχυτήτων

Η γκάμα αυτοκινήτων ήταν διαθέσιμη σε 116 in (2.946 χλστ.) και μεταξόνιο 118 ιντσών (2.997 χλστ.). Το μήκος ήταν 203,5 ίντσες (5.169 χλστ.).


File:1957 Ford Fairlane 500 Club Victoria, Garden Grove.jpg|Ford Fairlane 500 Club Victoria του 1957
File:Ford Country Sedan 1957.JPG|Ford Country Sedan του 1957
File:Ford Custom Ranchero-1957.jpg|Ford Custom Ranchero του 1957
File:1958 Ford Fairlane 500 (24375517473).jpg|Ford Fairlane 500 σεντάν του 1958
File:1958 Ford Fairlane.jpg|Ford Fairlane 500 Skyliner του 1958
File:1958 Ford Country Sedan 2.jpg|Ford Country Sedan του 1958
File:Ford Ranchero 1958 frontleft 2006-04-08 U.jpg|Ford Ranchero του 1958
File:1959 Ford Galaxie Town Sedan.jpg|Ford Galaxie Town Sedan του 1959
File:'59 Ford Galaxie (Auto classique Laval '10).jpg|Ford Galaxie Club Victoria του 1959
File:1959 Ford Galaxie Sunliner convertible.JPG|Ford Galaxie Sunliner καμπριολέ του 1959
File:1959 Ford Galaxie Skyliner.JPG|Ford Galaxie Skyliner του 1959. Τα Galaxie του 1959 έφεραν τα διακριτικά "Fairlane 500" και "Galaxie" σήματα
File:1959 Ford Ranch Wagon 2-door.jpg|Ford Ranch Wagon του 1959 (2-πορτο)
File:'59 Meteor.jpg|Meteor του 1959 (Καναδάς)
File:1959 Fairlane 500==.JPG|Αυστραλιανό κατασκευασμένο Fairlane 500 με αναθεωρημένη μάσκα του 1959



## Παραπομπές


## Εξωτερικοί σύνδεσμοι
* "Γενιές: Ford Model T στο Crown Victoria"

Κατηγορία:Αμερικανικά αυτοκίνητα
1957
Δραματική Σχολή Αρχή

Η **Δραματική Σχολή ''Αρχή'' της Νέλλης Καρρά** βρίσκεται στην Αθήνα και είναι Ανώτερη Σχολή Δραματικής Τέχνης αναγνωρισμένη από το υπουργείο Πολιτισμού.

## Ιστορία
Η Δραματική Σχολή *Αρχή* της Νέλλης Καρρά ιδρύθηκε από την Νέλλη Καρρά το 1993. Βρίσκεται στο κέντρο της Αθήνας και είναι αναγνωρισμένη από το υπουργείο Πολιτισμού. 

### Οργάνωση
Η Σχολή είναι τριετούς φοίτησης και τα μαθήματα είναι υποχρεωτικά. Μεταξύ άλλων, τα μαθήματα που διδάσκονται στη Σχολή είναι υποκριτική, αυτοσχεδιασμός, κίνηση, τραγούδι, αγωγή λόγου, ιστορία θεάτρου, κινηματογράφος, σκηνική πάλη, θεατρική ξιφασκία κ.α.

### Καθηγητές
Πολλοί είναι οι καθηγητές που έχουν περάσει από την Δραματική Σχολή *Αρχή* από την ίδρυσή της μέχρι και σήμερα. Κάποιοι από αυτούς είναι οι Νέλλη Καρρά, Λίλλυ Μελεμέ, Βίκη Γεωργιάδου, Δημήτρης Ήμελλος, Βασίλης Μαυρογεωργίου, Νατάσα Ζούκα, Πάρης Μαντόπουλος, Θάνος Δερμάτης, Ρηνιώ Κυριαζή, Σοφία Πάσχου, Ανρί Κεργκομάρ, Άντζελα Μπρούσκου κ.α.

## Παραπομπές
Τριγωνίτιδα

**Η τριγωνίτιδα** είναι μια κατάσταση φλεγμονής της τριγωνικής περιοχής της ουροδόχου κύστης και είναι πιο συχνή στις γυναίκες. 

Η αιτία της τριγωνίτιδας δεν είναι γνωστή και δεν υπάρχει σταθερή θεραπεία. Ο ηλεκτροκαυτηριασμός χρησιμοποιείται μερικές φορές, αλλά είναι γενικά αναξιόπιστη μέθοδος ως θεραπεία και συνήθως δεν έχει γρήγορα αποτελέσματα. Αρκετά φάρμακα, όπως μυοχαλαρωτικά, αντιβιοτικά, αντισηπτικά όπως το Urised, έχουν ποικίλα και αναξιόπιστα αποτελέσματα. Άλλες μορφές θεραπείας περιλαμβάνουν ουρηθροτομή, κρυοχειρουργική και νευροδιέγερση. 

## Επιδημιολογία
Η συχνότητα της τριγωνίτιδας είναι υψηλότερη στις γυναίκες παρά στους άνδρες και συνήθως εμφανίζεται σε ηλικίες 30 με 50 ετών, επομένως μπορεί να αυξηθεί η πιθανότητα εκδήλωσης στην μετεμμηνοπαυσιακή περίοδο πιθανώς λόγω της αλλοίωσης των οιστρογόνων.

## Συμπτώματα
Τα συμπτώματα της τριγωνίτιδας είναι πολύ παρόμοια με εκείνα της διάμεσης κυστίτιδας και περιλαμβάνουν πόνο στην ουροδόχο κύστη, πολυουρία (μη φυσιολογική αύξηση της συχνότητας ούρησης) και επιτακτική επιθυμία για ούρηση, ιδιαίτερα κατά τη διάρκεια της νύχτας ( νυκτουρία ) και μειωμένη ικανότητα κατακράτησης ούρων. Η ευαισθησία της κύστης σε ορισμένα τρόφιμα, όπως ο χυμός cranberry, τα εσπεριδοειδή, η σοκολάτα και άλλα, μπορεί να αυξηθεί.

Μερικοί άνθρωποι αισθάνονται δυσφορία και μερικές φορές πόνο κατά τη σεξουαλική επαφή.

## Διάγνωση
Η διάγνωση αυτής της πάθησης βασίζεται σε προσεκτική αξιολόγηση των συμπτωμάτων που αναφέρει ο ασθενής, ακολουθούμενη από τη διενέργεια πλήρους ανάλυσης ούρων και καλλιέργειας ούρων. Οι οργανικές εξετάσεις που μπορούν να βοηθήσουν στην αποσαφήνιση της εικόνας είναι το υπερηχογράφημα της ουροδόχου κύστης , η ουροροομετρία και η κυστεοσκόπηση. Μερικές φορές μπορεί να είναι ιδιαίτερα δύσκολο να διακριθεί από τις ουρολοιμώξεις ή τη διάμεση κυστίτιδα .

## Παραπομπές

Κατηγορία:Ουρολογικές παθήσεις
Κατηγορία:Ουρολογία
Χαϊδευτό Καβάλας

Το **Χαϊδευτό**  είναι οικισμός της Ανατολικής Μακεδονίας στην Περιφερειακή Ενότητα Καβάλας.

## Γενικά στοιχεία
Το Χαϊδευτό βρίσκεται κοντά στις ακτές του όρμου Κεραμωτής και δυτικά του ποταμού Νέστου σε υψόμετρο 13 μέτρων. Είναι το πλησιέστερο στη Θάσο σημείο ενώ απέχει 37 χιλιόμετρα Α.-ΝΑ. από την Καβάλα και 13 χιλιόμετρα νότια από την Χρυσούπολη (έδρα του δήμου). Στην κεντρική πλατεία είναι η ενοριακή εκκλησία που είναι αφιερωμένη στο Γενέθλιο της Θεοτόκου ενώ σημείο αναφοράς του χωριού είναι η δεξαμενή του που παραμένει σε καλή κατάσταση.

Αναφέρεται επίσημα, μετά την απελευθέρωση, ως ξεχωριστός οικισμός με την ονομασία *Χατζή Εμίν Αγά* το 1919 στο ΦΕΚ 251Α - 20/11/1919 να προσαρτάται στην τότε κοινότητα Σαπαίων ή Σαρή Σαμπάν. Το 1926 με το ΦΕΚ 413Α - 22/11/1926 μετονομάστηκε σε Χαϊδευτό. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με την Κεραμωτή και το Μοναστηράκι αποτελούν την κοινότητα Κεραμωτής που υπάγεται στη Δημοτική Ενότητα Κεραμωτής του Δήμου Νέστου  ενώ σύμφωνα με την απογραφή του 2011 είχε 388 κατοίκους.

## Παραπομπές


Κατηγορία:Χωριά της περιφερειακής ενότητας Καβάλας
Κατηγορία:Δήμος Νέστου
Κομητεία Κάμπελ (Κεντάκι)

Η **Κομητεία Κάμπελ** (αγγλ.: *Campbell County*) είναι κομητεία στην πολιτεία του Κεντάκι των Ηνωμένων Πολιτειών. Κατά την απογραφή του 2020, ο πληθυσμός ήταν 93.076 κάτοικοι.  Οι έδρες της κομητείας είναι η Αλεξάνδρεια και το Νιούπορτ.  

Η κομητεία σχηματίστηκε στις 17 Δεκεμβρίου 1794, από τμήματα των κομητειών Σκοτ, Χάρισον και Μέισον   και ονομάστηκε από τον συνταγματάρχη Τζον Κάμπελ (1735–1799), στρατιώτη της Αμερικανικής Επανάστασης και νομοθέτη του Κεντάκι.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 410 τ.χλμ, εκ των οποίων 390 τ.χλμ είναι στεριά και 20 τ.χλμ  (5,1%) καλύπτονται από ύδατα (λίμνες, ποτάμια).  Είναι η τέταρτη μικρότερη κομητεία στο Κεντάκι κατά χερσαία έκταση και η πέμπτη μικρότερη κατά συνολική έκταση. Βρίσκεται κατά μήκος των ποταμών Οχάιο και Λίκινγκ.

### Γειτονικές κομητείες

* Κομητεία Χάμιλτον, Οχάιο (βόρεια)
* Κομητεία Κλέρμοντ, Οχάιο (ανατολικά)
* Κομητεία Πέντλετον (νότια)
* Κομητεία Κέντον (δυτικά)

## Παραπομπές


Κατηγορία:Κομητείες του Κεντάκι